"Ja nii lõpebki teie karjäär?" Ma ei vastanud.  Meil ei läinud korda endale uut saarekest otsida. Ilmselt oli lahingu tõttu alarmeeritud terve Zerga. Meie signaalidele ei vastanud keegi. Kuigi ahvid tegid arhipelaagides tühja saare otsingul  piloteerimisimesid, võttis neid vastu pidev õhutõrjerelvade tuli. Belo kõndis mööda juhiruumi närviliselt edasi - tagasi, veel üks piraatide laev läks eelmiste teed, kui üritas luureeskaadrit häirida ja "Odeoliga" kokku sattus, ent maandumiskohta me ei leidnud. Zergal käis elu oma rada, piraatide laevade tulekust ja minekust andsid aru hüperruumikoridoride suunas liikuvad täpikesed "Odeoli" juhtimisruumi ekraanil, kui ümbritsevat radarikaarti vaadati, ent meid enam kaubapartnereiks ei tunnistatud. Kui ühel hetkel  "Hai" signaal juhiruumis vastu võeti, leidis Belo, et aeg on ära minna.